อย่าวางใจ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

ตลาดหุ้นวันที่ 21 เม.ย. มีโอกาสที่ดัชนีจะปรับฐาน หลังขึ้นแรงเมื่อวานนี้ ท่ามกลางบรรยากาศทางการเมืองที่ยังคาดการณ์ยาก
นายสุกิจ อุดมศิริกุล ผู้ช่วยกรรมการผู้จัดการ สถาบันวิจัยนครหลวงไทย กล่าวว่า ตลาดหุ้นคาดหวังเชิงบวกถึงปัจจัยการเมืองน่าจะคลี่คลายดีขึ้นส่งผลให้ดัชนีหุ้นวานนี้ปรับตัวบวกขึ้นมาแรง แต่สำหรับวันนี้ดัชนีน่าจะอยู่ในช่วงของการปรับฐาน เพราะหุ้นได้ไต่ขึ้นมาทะลุระดับ 760 จุด คงจะแกว่งตัวออกด้านข้าง 
อย่างไรก็ตาม หลังจากนั้นคงจะมีการปรับลดเป้าหมายรายได้ของบริษัทจดทะเบียนในกลุ่มที่จะได้รับผลกระทบจากการเมือง คาดว่าจะอยู่ในช่วง 58% 
สำหรับภาวะตลาดหุ้นระยะนี้มองได้ยาก แต่แนะนำว่าสัดส่วนการลงทุนในหุ้นของเดือนนี้น่าจะอยู่ในสัดส่วน 45% หากดัชนีหุ้นสามารถทยอยซื้อและเพิ่มสัดส่วนเป็น 5060% ได้ 
นักวิเคราะห์อีกราย กล่าวว่า ดัชนีอาจผันผวน เนื่องจากอาจมีนักลงทุนบางส่วนหาจังหวะทำกำไร หลังจากดัชนีขึ้นแรงเมื่อวานนี้ โดยมองแนวรับ 750 จุด แนวต้าน 764 จุด
ดัชนีหุ้นวันที่ 20 เม.ย. ปิดตลาดที่ระดับ 765.76 จุด เพิ่มขึ้น 39.47 จุด หรือ 5.43% มูลค่าการซื้อขาย 29,751 ล้านบาท 
แบ่งเป็นซื้อขายรายกลุ่ม ต่างชาติซื้อสุทธิ 57 ล้านบาท สถาบันซื้อสุทธิ 3,281 ล้านบาท บัญชี บล.ซื้อสุทธิ 27 ล้านบาท และรายย่อยขายสุทธิ 3,365 ล้านบาท